༄༅། །རྒྱལ་མོ་དམུ་རྡོ་གཡུང་དྲུང་སྤུངས་རྩེ་ཡི། །བྱང་ནུབ་
གནས་ཆེན་རིན་ཆེན་སྤུངས་པ་ཞེས། །དེ་ཡི་
དཀར་ཆག་རིན་ཆེན་ཕྲེང་བ་བཞུགས། །
རིག་འཛིན་ཀུན་གྲོལ་གྲགས་པ།
༄༅། །རིགས་བརྒྱའི་དཀྱིལ་འཁོར་མ་ལུས་འདུས་པའི་གཏེར། །འཆི་མེད་དྲན་
པ་ཡབ་སྲས་ཡུམ་དང་བཅས། །དུས་ཀུན་འབྲལ་མེད་སྤྱི་བོའི་རྒྱན་དུ་མཆོད། །བྱང་
ཆུབ་བར་དུ་སྙིང་དབུས་བཞུགས་སུ་གསོལ། །རིས་མེད་ཞིང་ཀུན་འཁྱམས་པའི་རྒྱལ་
ཁམས་པ། །ར་གན་གསེར་དུ་བརྫུ་བའི་གཡོ་ཆེན་པོ། །མིང་ཆུང་མིང་ཆེན་འཛིན་
པའི་ཀུན་གྲོལ་གྲགས། །གང་ལ་འདིར་གཏད་མེད་པའི་ཁོ་བོ་བདག །སྔོན་བསགས་
ལས་འཕྲོའི་གཡུང་དྲུང་བོན་དང་མཇལ། །ཆུང་ནས་དགེ་ལ་དད་ཅིང་སྙིང་རྗེ་ཆེ། །མ་
བསླབ་བོན་སྒོ་འགའ་ལ་ཤེས་རབ་རྒྱས། །ས་ཕྱོགས་གང་དུ་ཕྱིན་ཡང་བླ་མར་གྱུར། །དེ་
དག་བླ་མ་ལྷ་ཡི་དྲིན་དུ་གོ །ཁྱད་པར་ཤར་ཕྱོགས་རྒྱལ་མོ་རྒྱ་ཡི་རོང་། །དྲུག་ཅུ་རྩ་
གཅིག་གནས་ཀྱི་ཞིང་ཁམས་མཆོག །རྒྱལ་མོ་དམུ་རྡོ་གཡུང་དྲུང་སྤུངས་རྩེ་ལ། །རིག་
འཛིན་མཁའ་འགྲོའི་ལུང་གིས་བསྐུལ་བཞིན་དུ། །དུས་ཀྱི་ཕོ་ཉ་ས་ཕོ་རྟ་ཡི་ལོ། །ཧོར་
ཟླ་བདུན་པའི་ཚེས་ལ་བསྐྱོད་བྱས་ཏེ། །གསར་འགྱུར་ལུང་གིས་གང་བསྐྱང་ཐམས་
ཅད་ཀུན། །ཞིང་སྐྱོང་དམ་པ་རབ་བརྟན་རྒྱལ་པོ་ཡི། །མི་དམན་ཞབས་འདེགས་ཆེ་
337

བོན་དང་ཞང་ཞུང་ཤེས་རིག་དཔེ་ཚོགས།
ཆེར་བསྒྲུབ་པའི་ངོས། །བསྟན་འགྲོ་ཕན་པའི་བྱ་བ་བྱེད་དགོས་གང༌། །མ་ལུས་གྲུབ་
མཐར་མཁའ་འགྲོའི་ལུང་ཇི་བཞིན། །གཉན་རྗེ་གབ་ཏོག་གནས་སུ་བསྐྱོད་པར་
བྱས། །མི་གཡོ་བསམ་གཏན་ཕུག་ཏུ་ཕྱིན་པའི་ནུབ། །བཀའ་དྲིན་ཅན་གྱི་མ་མཆོག་
སྲིད་རྒྱལ་དེ། །དབུ་ལ་རྨ་བྱའི་ཕོད་ལྡེམ་གསུམ་གྱིས་བརྒྱན། །ཆ་ལུགས་གྲོགས་ཀྱི་
ཚུལ་དུ་འདི་སྐད་གསུངས། །བུ་ཁྱོད་མ་ཡེངས་སྙན་གྱི་དབང་པོ་གཏོད། །དམུ་རྡོ་
གཡུང་དྲུང་སྤུངས་རྩེའི་བྱང་ནུབ་ཀྱི། །གནས་ཆེན་གཉན་རྗེ་གབ་ཏོག་ཅེས་ཀྱང་
བྱ། །རིན་ཆེན་སྤུངས་པའི་རི་བོ་ཞེས་ཀྱང་བྱ། །ཤ་བ་རི་མཆོག་རྒྱལ་པོ་ཞེས་ཀྱང་
བྱ། །གནས་མཆོག་ཤེལ་དཀར་གཡུང་རོང་ཞེས་ཀྱང་བྱ། །འདི་འདྲའི་གནས་རི་ཨེ་
མ་ངོ་མཚར་ཆེ། །ཚིག་དེའི་དོན་དེ་ཁྱོད་ཀྱིས་མ་ཤེས་ན། །གཉན་རྗེ་གབ་ཏོག་གྲགས་
པའི་རྒྱུ་མཚན་ནི། །གཉན་ནི་གཉན་ས་དྲག་པོ་རྩུབ་པས་གཉན། །རྗེ་ནི་གནས་ཕྲན་
རྣམས་ཀྱི་གཙོ་སྟེ་རྗེ། །གབ་ནི་གཞན་གྱིས་མི་མཐོང་སྦས་པའི་གབ། །ཏོག་ནི་ཁྱད་
འཕགས་གནས་རི་ཀུན་གྱི་ཏོག །དེ་ཕྱིར་གཉན་རྗེ་གབ་ཏོག་ཅེས་ཀྱང་བྱ། །
རིན་ཆེན་སྤུངས་པ་ཟེར་བའི་རྒྱུ་མཚན་ནི། །གནས་ཀྱི་ཕུ་མདའ་ཉིན་སྲིབ
གར་བལྟས་ཀྱང་། །གང་དང་མི་འདྲའི་ཡ་མཚན་རྨད་དུ་བྱུང༌། །རིན་ཆེན་གྲམ་པ་
སྤུངས་པའི་ཚུལ་དུ་ཡོད། །དེ་ཕྱིར་རིན་ཆེན་སྤུངས་པ་ཞེས་ཀྱང་བྱ། །ཤ་བ་རི་ཞེས་
བཏགས་པའི་རྒྱུ་མཚན་ནི། །སྔོན་ཚེ་འཆི་མེད་དྲན་པ་ཡབ་སྲས་གསུམ། །བསམ་
ཡས་མཆིམས་ཕུ་གསང་བའི་ཀེའུ་ཚང་ལ། །བཀའ་བརྒྱད་ཚོམ་བུ་དགུ་འདུས་དཀྱིལ་
འཁོར་གྱི། །སྒྲུབ་པ་ཞལ་ཕྱེས་གསང་དོན་སྦྱོར་བའི་ཚེ། །གནས་འདིར་ཀླུ་བཙན་
རྒྱལ་པོ་བྱ་བ་དེ། །ཉིན་པར་རི་དྭགས་ཤ་བའི་གཟུགས་སུ་སྟོན། །མཚན་མོ་མི་བསྲུན་
ལྷ་འདྲེའི་ཆས་སུ་ཞུགས། །རོང་ཁམས་མི་ལ་སྡུག་བསྔལ་ནད་ཆར་ཕབ། །མི་ཕྱེད་
ཁོ་ཡི་ལྟོ་རུ་མིད་པར་བྱས། །དེ་ལ་བླ་ཆེན་དྲན་པ་ཡབ་སྲས་ཀྱིས། །ཏིང་འཛིན་འོད་
338

བོན་གྱི་གནས་ཡིག་ཕྱོགས་བསྒྲིགས།
གསལ་གཉུག་མའི་སྤྱན་གྱིས་གཟིགས། །སྐད་ཅིག་ཐོགས་མེད་རྫུ་འཕྲུལ་ཆེན་པོ་
ཡིས། །འབྲུག་ཁྱུང་སེང་གསུམ་སྤྲུལ་ནས་གནས་འདིར་བྱོན། །ཤེལ་གྱི་རྡོ་རིང་དཀར་
པོའི་རྩེ་རུ་བབས། །འབྲུག་སྐད་ལྡིར་ལྡིར་ཁྱུང་སྐད་ཙེར་ཙེར་དང༌། །སེང་སྐད་སིང་
སིང་སྒྲ་དབྱངས་སྒྲོག་པའི་ཚེ། །ཀླུ་བཙན་རྒྱལ་པོ་ཤ་བར་སྤྲུལ་ནས་བྲོས། །བྲོས་
དབང་མེད་པར་ཐུགས་རྗེས་སྟོབས་ཀྱིས་གཟིར། །རིགས་མཆོག་དྲན་པ་ཡབ་སྲས་
ལ་སོགས་ཏེ། །གྲུབ་ཐོབ་རིག་འཛིན་མཁའ་འགྲོ་མང་པོ་ཡིས། །ཞབས་བཅགས་
སྨོན་ལམ་རྒྱ་ཆེར་བཏབ་ནས་བཞག །དེ་ཕྱིར་ཤ་བ་རི་ནི་ཞེས་ཀྱང་བྱ། །ཤེལ་དཀར་
གཡུང་རོང་བྱ་བའི་རྒྱུ་མཚན་ནི། །ཤེལ་གྱི་རྡོ་རིང་དཀར་པོ་མངོན་པ་འདི། །རི་བྲག་
གཞན་དང་མི་འདྲ་ཁྱད་པར་འཕགས། །ཤེལ་དཀར་མདངས་བཞིན་གསལ་ཕྱིར་ཤེལ་
དཀར་བྱ། །གཡུང་ནི་གཡུང་དྲུང་བོན་གྱི་རྒྱུད་སྡེ་ལ། །གཏེར་ཁ་ཟབ་མོ་ཡོད་པས་
གཡུང་ཞེས་གྲགས། །རོང་ནི་རི་བྲག་གཞན་ལས་རོང་བས་རོང༌། །དེ་ཕྱིར་ཤེལ་བྲག་
གཡུང་རོང་ཞེས་ཀྱང་བྱ། །ཐོག་མའི་གནས་ཀྱི་མཚན་ཉིད་དེ་ལྟར་ན། །བར་དུ་རིག་
འཛིན་བཻ་རོ་ཙ་ན་དེ། །རྒྱུང་ཡར་ཁོད་སྤུངས་དྲན་པ་ཡབ་སྲས་སོགས། །རིག་འཛིན་
མཁའ་འགྲོ་རྒྱ་མཚོ་གྲངས་མེད་ཀྱིས། །རྒྱལ་ཚབ་དམ་པར་དབང་བསྐུར་སྨོན་ལམ་
བཏབ། །རྒྱལ་མོ་རོང་དུ་འགྲོ་བའི་དོན་དུ་བཏང་། །ལོ་ཙཱ་བཻ་རོ་གནས་འདིར་བྱོན་ནས་
སུ། །ཟབ་མོ་དོན་གྱི་གཏེར་ཁ་མང་དུ་སྦས། །ཟླ་གསུམ་ཏིང་འཛིན་བསྒོམ་ཞིང་སྨོན་
ལམ་བཞག །ཐ་མ་འགྲོ་དོན་དུས་ལ་བབ་པའི་ཚུལ། །སྐྱེས་མཆོག་རིག་འཛིན་སེམས་
དཔའི་རྣམ་རོལ་གར། །དྲུང་མུ་ཧ་ར་གླིང་གཤེན་མུ་ལ་དང༌། །གཏེར་སྟོན་གུ་རུ་ཡོན་
ཏན་སེང་གེ་དང༌། །ཁྲོ་གཉན་རྒྱལ་མཚན་སེ་གཉན་ཞིག་པོ་སོགས། །གྲུབ་ཐོབ་རིག་
འཛིན་མང་པོ་མངོན་བྱོན་ནས། །གནས་གཏེར་སྒོ་འབྱེད་བསྟན་འགྲོའི་དོན་ཆེར་
བྱས། །དེ་ལྟར་རིན་ཆེན་སྤུངས་པའི་རི་འདི་ནི། །ཕྱི་ལྟར་དམར་པོ་ལིང་ཙེ་བཀྲམ་པའི་
339

བོན་དང་ཞང་ཞུང་ཤེས་རིག་དཔེ་ཚོགས།
དབུས། །ཤེལ་གྱི་བུམ་པ་གདན་ལ་བཀོད་པ་འདྲ། །ནང་ལྟར་ནོར་བུ་དབང་གི་རྒྱལ་པོ་
གང་། །དར་གྱི་ན་བཟའི་ནང་དུ་དྲིལ་བ་འདྲ། །གསང་བ་རིག་འཛིན་མཁའ་འགྲོའི་
སྣང་བརྙན་མཆོག །ཐབས་ཤེས་བདེ་བ་ཆེན་པོར་སྦྱོར་བ་འདྲ། །ཕྱི་ནང་གནས་ཀྱི་
ཆགས་ཚུལ་རྣམ་ཐར་གང་། །སྐལ་ལྡན་ཁྱོད་ཀྱིས་མ་བརྗེད་དམ་དུ་ཟུངས། །དད་ལྡན་
སྤྲོ་བ་བསྐྱེད་ཕྱིར་བཤད་པར་བྱ། །
ཤེལ་གྱི་རྡོ་རིང་དཀར་པོའི་རྩེ་མོ་ལ། །བླ་ཆེན་དྲན་པ་ཚེ་དབང་པད་འབྱུང་
གསུམ། །འབྲུག་ཁྱུང་སེང་གེར་སྤྲུལ་པའི་ཞབས་རྗེས་ཡོད། །གཡས་ཕྱོགས་གནས་
ཆེན་མི་འགྱུར་བཀའ་རྟགས་སུ། །ཉི་ཟླ་ནོར་བུ་རང་བྱོན་གསལ་བ་ལ། །ཨརྱ་ཛམ་
བྷ་ལ་ཡི་ནོར་གཏེར་ཡོད། །གསོལ་བ་བཏབ་ན་ནོར་གྱི་དངོས་གྲུབ་འབྱུང་། །དེ་འོག་
གཏད་ཁུང་ཟུར་གསུམ་གཏིང་རིང་ལ། །ཞིང་བཅུ་བསྒྲལ་བའི་གཏད་ཆོག་འཇིགས་
པ་ཡོད། །མདུན་དུ་བླ་ཆེན་དྲན་པ་ཡབ་སྲས་ཀྱི། །སྐུ་གསུང་ཐུགས་ཀྱི་ཚུལ་ཞབས་
རྗེས་རེ་ཡོད། །དེ་ལ་རིགས་ལྔ་སྤྲུལ་པའི་མཁའ་འགྲོ་ཡི། །ཞབས་རྗེས་བརྒྱད་ཀྱིས་
བསྐོར་བའི་ཚུལ་དུ་ཡོད། །དེ་སྟེང་བོན་འབྱུང་ཨེ་ཡི་དབྱིབས་འདྲ་ལ། །འཇིགས་
བྱེད་སྣང་སྲིད་ཀུན་སྒྲོལ་ཆེན་མོ་དང་། །འཇིག་རྟེན་ཕན་བདེ་བསྒྲུབ་པའི་གཏེར་ཁ་
ཡོད། །དེ་འོག་ཐར་བའི་སྐས་ལམ་བསྒྲོད་ཆོག་ལ། །ས་བཅུ་སེམས་དཔའི་ཞབས་རྗེས་
རེ་རེ་ཡོད། །གཡོན་ཕྱོགས་མཁས་པ་ཤ་རི་དབུ་ཆེན་གྱིས། །བྲག་ལ་ཕུར་བ་བརྒྱབ་
པའི་རྗེས་ཤུལ་དང་། །དེ་ཡི་གཡོན་རྒྱབ་ངོ་མཚར་ཟླ་བ་ཕུག །བཻ་རོ་ཙ་ནས་བླ་ཆེན་
ཡབ་སྲས་གསུམ། །མངོན་སུམ་ལྷ་ཞལ་མཇལ་བའི་སྒྲུབ་གནས་ཏེ། །བཻ་རོ་ཏིང་འཛིན་
བཞུགས་པའི་སྐུ་རྗེས་ཡོད། །དུས་བཟང་རྣམས་སུ་འཇའ་ཚོན་མངོན་པར་ཤར། །རིག་
འཛིན་བསྒྲུབ་ན་འགྲུབ་ཐག་ལྷག་པར་ཉེ། །ཚེ་དབང་གསང་སྒྲུབ་ཟབ་མོ་གཏེར་དུ་
ཡོད། །འཆི་མེད་བདུད་རྩིའི་ཚེ་ཆུ་རང་འབབ་ལ། །དྲི་བཟང་སྨན་གྱི་དྲི་ངད་འཐུལ་
340

བོན་གྱི་གནས་ཡིག་ཕྱོགས་བསྒྲིགས།
བ་ཡོད། །ཁྲུས་གསོལ་འཐུང་ན་ཚེ་ཡི་དངོས་གྲུབ་ཐོབ། །མདུན་ཕྱོགས་རྡོ་བ་གཡུང་
དྭགས་འདྲ་བ་ལ། །དུས་གསུམ་སྟོན་པའི་ཞབས་རྗེས་རེ་རེ་ཡོད། །རྡོ་བ་བཙུན་པའི་
ན་བཟའ་འཕྱང་འདྲ་ལ། །རྒྱ་བོན་ཟིང་པ་མཐུ་ཆེན་ཡབ་ཡུམ་གྱི། །ཕྱག་རྗེས་ཞབས་
རྗེས་ཟུང་འབྲེལ་ཚུལ་དུ་ཡོད། །བྲག་རི་དཔའ་བོའི་གོ་ཁྲབ་གྱོན་འདྲ་ལ། །ཞང་
ཞུང་མཁས་པ་སྟོང་རྒྱུང་མཐུ་ཆེན་གྱིས། །ལས་བཞི་ལྷུན་གྱིས་གྲུབ་པའི་བརྡ་རྟགས་
སུ། །ཕྱག་གི་མཛུབ་རིས་ཞི་རྒྱས་དབང་དྲག་ཡོད། །དེ་ལ་ཞང་ཞུང་ཛྭ་ཐིས་བོན་གྱི་
སྐོར། །ཟབ་མོའི་གཏེར་ལ་བཙན་གྱིས་སྲུང་བ་ཡོད། །བྲག་རི་བཙུན་མོ་བུ་པང་འདྲ་
བ་ལ། །མཁའ་འགྲོ་པུ་ཀ་སིདྷིའི་གསང་ཆུ་ཡོད། །གསོལ་བ་བཏབ་ན་མོ་སྐམ་བུ་འབྱུང་
ནུས། །མཁའ་འགྲོ་དགོངས་འདུས་དངོས་གྲུབ་གཏེར་ཁ་ཡོད། །དྲག་པོ་ཟིལ་གནོན་ཧཱུཾ་
སྒྲ་ཕུག་ཅེས་ལ། །མི་འགྱུར་བཀའ་རྟགས་ཟུར་གསུམ་བོན་འབྱུང་དབྱིབས། །བཻ་རོ་ཙ་
ནའི་ལྷ་འདྲེ་ཟིལ་གནོན་ནས། །དྲག་པོ་བསྒྲུབ་ན་ལྷག་པར་གྲུབ་ཐག་མྱུར། །དེ་མདུན་
བྲག་རི་རིན་ཆེན་སྤུངས་འདྲ་ལ། །གསང་བདག་གསང་བ་འདུས་པའི་ཞབས་རྗེས་
གཅིག །དེ་ལ་གྲུབ་ཐོབ་རིག་འཛིན་བརྒྱད་ཅུ་ཡི། །ཞབས་རྗེས་རེ་རེའི་བསྐོར་བའི་
ཚུལ་དུ་ཡོད། །ལོ་ཙཱ་ཆེན་པོ་བཻ་རོ་ཙ་ན་དེ། །ཟླ་གསུམ་ཏིང་འཛིན་བསྒྲུབ་པ་མཛད་
པའི་གནས། །མི་གཡོ་བསམ་གཏན་ཕུག་འདིར་སུས་བསྒོམ་པ། །ཏིང་འཛིན་གསལ་
ཞིང་ཉམས་རྟོགས་གོང་དུ་འཕེལ། །མི་གཡོ་བསམ་གཏན་ཕུག་གི་གཡས་ཕྱོགས་
སུ། །བཻ་རོ་ཙ་ནའི་གྲུབ་ཆུ་འཐུང་ཆོག་ལ། །ཁྲུས་གསོལ་འཐུང་ན་སྡིག་སྒྲིབ་མ་ལུས་
སེལ། །གྲུབ་ཆུའི་གཡོན་དུ་ཉི་མའི་དཀྱིལ་འཁོར་ལ། །རིན་ཆེན་འབྲུ་སྣ་ཚོགས་ཀྱི་
གཏེར་ཁ་ཡོད། །བསམ་གཏན་ཕུག་གི་སྟེང་ཕྱོགས་བླ་གུར་ལ། །གཏེར་ཁ་བརྒྱ་རྩའི་ལྡེ་
མིག་མངོན་པར་ཡོད། །བསམ་གཏན་ཕུག་མདུན་དུང་གི་རྡོ་བ་ལས། །སྣ་ཚོགས་མུ་
དྲའི་རྡུལ་ཚོན་དཀྱིལ་འཁོར་ལ། །རིན་ཆེན་ཚོན་གྱི་ཕུར་ཁུང་གསལ་བ་ཡོད། །རང་
341

བོན་དང་ཞང་ཞུང་ཤེས་རིག་དཔེ་ཚོགས།
བྱུང་བྲག་གི་སྒོ་མོ་འཛུལ་ཆོག་ལ། །ལོག་ལྟ་བསྒྲལ་བའི་ཕུར་བའི་དབལ་སོ་ཡོད།
རོ་ཙ་ན་གནས་འདིར་བྱོན་པའི་དུས། །གནས་ཆེན་མཁའ་འགྲོའི་ཚོགས་ཀྱིས་མདུན་
ནས་བསུས། །དགའ་བའི་གླུ་དབྱངས་བདེ་བའི་བྲོ་ཡང་བརྡུང་། །མཁའ་འགྲོའི་བྲོ་ར་
གོམ་པ་སྤོ་ཆོག་ཡོད། །བཻ་རོ་རྗེ་བློན་དགའ་བའི་རྣམ་འགྱུར་སྟོན། །དགའ་སྟོན་ཚུལ་
དུ་ཞབས་རྗེས་རེ་རེ་བཞག །གནས་མཆོག་ཤེལ་དཀར་གཡུང་རོང་རི་བོ་འདི། །ངོ་
མཚར་གནས་རི་བརྒྱ་དང་རྩ་བརྒྱད་ལ། །སྒྲུབ་པའི་ཀེའུ་ཚང་བརྒྱ་དང་རྩ་བརྒྱད་
ཡོད། །བདུད་རྩིའི་ཆུ་མིག་བརྒྱ་དང་རྩ་བརྒྱད་ལ། །གྲིབ་སེལ་ལྷ་མོ་བརྒྱ་དང་རྩ་བརྒྱད་
ཡོད། །ཟབ་མོ་གཏེར་ཁ་བརྒྱ་དང་རྩ་བརྒྱད་ལ། །གཏེར་སྲུང་མི་འདྲ་བརྒྱ་དང་རྩ་
བརྒྱད་ཡོད། །
ཨེ་མ་འདི་འདྲའི་གནས་མཆོག་ཁྱད་པར་ཅན། །གངས་ཅན་བོད་ཀྱི་རྣམ་རྒྱལ་
ཁང་བཟང་དང་། །རོང་བཞིའི་གནས་ཆེན་བཞི་ཙམ་མ་གཏོགས་པར། །གཞན་
དག་གང་གིས་འགྲན་པའི་ཟླ་དང་བྲལ། །རི་བོ་འདི་ལ་རྩྭ་ཟོས་ཆུ་འཐུང་ཚད། །དུད་
འགྲོ་ཡིན་ཡང་མཐོ་རིས་ཐར་བ་ཐོབ། །གནས་ཆེན་འདི་ལ་ལུས་ངག་ཡིད་གུས་
པས། །བསྐོར་བ་སུམ་ཅུ་བྱས་པའི་ཕན་ཡོན་ནི། །སྙིང་པོ་དུང་ཕྱུར་གཅིག་དང་ངེས་
པར་མཉམ། །གནས་འདིར་བསམ་གཏན་ཏིང་འཛིན་བསྒོམ་པའི་མི། །བྱུང་སྲིད་
སངས་རྒྱས་ཚོགས་ཀྱི་ཐུགས་སྲས་ཡིན། །རིགས་ཀྱི་བུ་ཁྱོད་གང་ལ་ཡ་མ་ང་། །གསང་
གསུམ་རྟེན་འབྲེལ་ཟབ་མོས་དང་དུ་ལོངས། །མཆོག་ཐུན་དངོས་གྲུབ་སྙིང་གི་ཟེའུ་
འབྲུར་འཆོངས། །ལོ་དུས་བར་དུ་ཨུ་ཡ་དམ་ཚིག་རྒྱ། །རིན་ཆེན་སྤུངས་པའི་རི་ལ་
རིན་ཆེན་གྱི། །ལྷ་ཀླུ་མི་ཡི་རིག་འཛིན་རྣམ་གསུམ་དང་། །འཆི་མེད་དྲན་པ་ཡབ་
སྲས་ཡུམ་དང་བཅས། །སྔོན་བྱོན་ད་ལྟའི་སྐྱེས་མཆོག་གཏེར་སྟོན་གྱིས། །སྐུ་ཡི་སྣང་
བརྙན་འདྲ་གཟུགས་བཀོད་བྱས་ནས། །ཡུལ་དང་ཡུལ་རྗེ་ཕན་པའི་རྟེན་འབྲེལ་
342

བོན་གྱི་གནས་ཡིག་ཕྱོགས་བསྒྲིགས།
གནད། །ཡམ་རྗེ་ནག་པོའི་ཁ་རླངས་འཕྲོ་བ་དེ། །རང་ཡལ་མཐའ་རུ་སྐྱོང་བའི་ཐབས་
མཆོག་དེ། །མི་ཡི་ནོར་བུ་དེ་ལ་དྲིས་ན་གསལ། །ནོར་བུའི་ཁྲི་འཕང་བཟང་པོ་མཛེས་
བྱ